PATVIRTINTA

                                                         Šilalės rajono savivaldybės administracijos

                                                         direktoriaus 2019 m. vasario 28 d.

 įsakymu Nr. DĮV-231

|  |
| --- |
| **DĖL VĖJO JĖGAINIŲ IŠDĖSTYMO IR TERITORIJOS RIBŲ NUSTATYMO ŠILALĖS RAJONO SAVIVALDYBĖS KALTINĖNŲ SENIŪNIJOS RĖZGALIŲ KAIME SPECIALIOJO PLANO RENGIMO PLANAVIMO DARBŲ PROGRAMOS TVIRTINIMO** |
| **Planavimo organizatorius:** Šilalės rajono savivaldybės administracijos direktorius Raimundas Vaitiekus.**Planavimo iniciatoriai:** UAB „Click2Sell“, atstovaujama direktoriaus E.A.**Specialiojo plano rengėjas** : UAB „Pajūrio planai“, į. k. 302299127, Liepų g. 66, Klaipėda, tel. +370 698 08831, projekto vadovė A. H., atestatas Nr. **Planavimo pagrindas:** Šilalės rajono savivaldybės tarybos 2019 m. sausio 31 d. sprendimas Nr.T1-18 „Dėl leidimo rengti Vėjo jėgainių išdėstymo ir teritorijos ribų nustatymo Šilalės rajono savivaldybės Kaltinėnų seniūnijos, Rėzgalių kaime specialųjį planą“. 2019 m. vasario 18 d. sudaryta teritorijų planavimo proceso inicijavimo sutartis Nr.B6-43(V).**Planavimo dokumento tipas ir lygmuo:** vietovės lygmens specialiojo planavimo dokumentas.**Specialiojo plano rengimo tikslai:**a) užtikrinti darnią alternatyvios energijos šaltinių plėtrą – numatyti vėjo jėgainių statybos plėtros sprendinius, kurie nesukeltų pavojaus aplinkai ir žmonėms. Parinkti aplinkos apsaugos priemones ir apribojimus.b) numatyti galimą vėjo jėgainių įtaką gamtinei ir gyvenamajai aplinkai bei kompensacines priemones jai sumažinti.c) numatyti priemones, užtikrinančias gamtos išteklių racionalų naudojimą, kraštovaizdžio tvarkymą, ekologinę pusiausvyrą, gamtinio karkaso formavimą, gamtos ir kultūros paveldo objektų išsaugojimą.d) numatyti inžinerinės infrastruktūros statinių ar teritorijų apsaugos zonas, žemės sklypų pertvarkymo būdus, reglamentuoti žemės naudojimo paskirtį, įvertinant teritorijos urbanistinę struktūrą, parengtus ir rengiamus teritorijų planavimo dokumentus, esamą infrastruktūros sistemą, ir kitą informaciją.**Specialiojo plano uždaviniai:** a) numatyti inžinerinės infrastruktūros, būtinos vėjo elektrinių eksploatavimui, teritorijas.b) numatyti inžinerinės infrastruktūros statinių, kelių ir tinklų apsaugos zonas. Reglamentuoti specialiąsias žemės ir miško naudojimo sąlygas.c) nustatyti sanitarinės apsaugos zonos ribas. d) numatyti inžinerinei infrastruktūrai funkcionuoti reikalingus servitutus.e) suplanuoti inžinerinės infrastruktūros statinių išdėstymą.**Planuojama teritorija:** apie 14 ha ploto žemės teritorija Rėzgalių kaime, Kaltinėnų seniūnijoje, Šilalės rajono savivaldybėje.**Privalomi atlikti tyrimai ir (ar) galimybių studijos:**a) sanitarinės apsaugos zonos ribos privalo būti nustatytos atliekant poveikio visuomenės sveikatai vertinimą ir gautas Nacionalinio visuomenės sveikatos centro sprendimas dėl veiklos galimybių.b) vadovaudamasis Planų ir programų strateginio pasekmių aplinkai vertinimo tvarkos aprašu, planuojant ne didesnę kaip 10 kv.km teritoriją, plano strateginis pasekmių aplinkai vertinimas nėra privalomas ir nebus atliekamas.**Teritorijos vystymo koncepcija ir koncepcijos nepriklausomas profesinis vertinimas:** inžinerinės infrastruktūros vystymo koncepcija nebus rengiama, nes nėra numatomos kelios plano sprendinių alternatyvos.**Plano rengėjas privalo užtikrinti, kad planuojami sprendiniai nepažeis normų ar reglamentų reikalavimų, nepablogins nuosavybės naudojimo sąlygų.**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                                                  |
|  |
|  |
|

|  |
| --- |
|  |

 |